Sharaf

Èleuëmè sharaf () atawa tashrèf () na keuh salah saböh cabeuëng èleuëmè lam sasteura Arab, nyang meunyöe han ta kuasai èleuëmè nyöe han meuhasé meuphôm bahsa arab. Èleuëmè Tashréf geu umpamakan 'mak' bagi èleuëmè-èleuëmè lam bahsa Arab, seuhingga patôt na ungkapan: النحو اب علم العربية والصرف امها. Èleuëmè nahu bapak èleuëmè bahsa Arab, èleuëmè sharaf mak jih.

Sharaf areuti jih meupaléng atawa meu ubah, tashréf areuti jih peupaléng atawa peu ubah. Meunyöe meunan meukeuseued sharaf atawa tashréf disinöe nakeuh: "Ta peu ubah beuntuk saböh-saböh kalimat nibak asai jih keu padum-padum böh kalimat nyang ta peureulè". Lagè miseuë احسن (ahsana, areuti jih 'ka jipeujröh') jeuët keu يحسن (yuhsinu, areuti jih 'akan jipeujröh') atawa jeuët keu محسن (muhsin, areuti jih 'ureuëng nyang peujröh'), meunan chit bak kalimat-kalimat nyang la'én.

Peureulè that beutateupeu le geu tanyo, nyang bahwasajih jeumulah harah-harah lam saboh-saboh kata lam Bahsa Arab paléng dit na lhèë boh harah jih lagè درس, نصر, حرم. Paléng le jeumulah harah jih 6 boh, miseuë إحرنجم إستخرج. .
Teutapi huruf asai jih teutap lhè boh, nyang la'én nibak lhè nyan harah teunamah (hurôp tambahan) lagè إجتمع‎ asai kalimat jih جمع‎, aléf ngon ta' nyan harah teunamah.

Harah teunamah nyan le that fa'idah jih.